ພວກກູ້ພັຍ ຊ່ອຍຊີວິດຊາວໃຕ້ຫວັນ 700 ຄົນ ຫລັງຈາກເກີດ ລົມໄຕ້ຝຸ່ນມໍຣະກົດ
ຂ່າວສຳຄັນອື່ນໆ: ຕຳຣວດອິນໂດເນເຊັຽ ກ່າວວ່າ ຜູ້ຊາຍ ທີ່ຖືກຍິງຕາຍນັ້ນ ບໍ່ແມ່ນນາຍນູຣ໌ດິນທັອບ; ການຕັດສິນ ຂອງມຽນໃນ ກັກບໍຣິເວນທ່ານນາງ ອອງຊານ ຊູຈ
ເຈົ້າໜ້າທີ່ໃຕ້ຫວັນ ກ່າວວ່າ ພວກກູ້ພັຍ ໄດ້ຊ່ອຍ 700 ຄົນຈາກຢ່າງນ້ອຍ 3 ບ້ານ ທີ່ຖືກດິນ ເຈື່ອນລົງມາຖົມ ຍ້ອນລົມໄຕ້ຝຸ່ນ ມໍຣະກົດ ຫລາຍໆຄົນ ເປັນພວກທີ່ ລອດຊີວິດມາໄດ້ ຈາກບ້ານ SHIAO LIN ໃນ ເຂດເມືອງກາວຊຸງທາງພາກໃຕ້ ຂອງເກາະໃຕ້ຫວັນ ພວກກູ້ພັຍ ໄດ້ຊອກຄົ້ນຫາ ພວກທີ່ລອດຊີວິດມາໄດ້ແລະນຳເອົາ ເຄື່ອງບັນເທົາທຸກ ໄປຊ່ອຍເຂດ ທີ່ປະສົບພັຍ ຊຶ່ງໄດ້ຖືກຕັດຂາດຈາກໂລກພາຍນອກ ຫລັງຈາກ ດິນເຈື່ອນລົງມາ ທຳລາຍຖນົນຫົນທາງ ແລະຂົວແຫ່ງຕ່າງໆ ຈຳນວນຜູ້ເສັຽຊີວິດ ຍ້ອນລົມໄຕ້ຝຸ່ນ ມໍຣະກົດ ທີ່ໄດ້ພັດຖລົ່ມ ເກາະໃຕ້ຫວັນໃນມື້ວັນສຸກ ແລະວັນເສົາແລ້ວ ເວລານີ້ມີຢູ່ 63 ຄົນ ແລະອີກ 61 ຄົນ ຫາຍສາບສູນ ມີຫລາຍເຖິງ 600 ຄົນ ຢ້ານວ່າຈະເສັຽຊີວິດ ຍ້ອນດິນເຈື່ອນ ທີ່ໄດ້ທຳລາຍເຮືອນຊານບ້ານຊ່ອງ ຂອງປະຊາຊົນ ຕໍ່ມາໃນມື້ວັນອາທິດ ໄຕ້ຝຸ່ນມໍຣະກົດໄດ້ພັດເຂົ້າຖລົ່ມ ພາກຕາເວັນອອກຂອງຈີນ ເຮັດໃຫ້ມີ ຜູ້ເສັຽຊີວິດ ຢ່າງນ້ອຍ 8ຄົນ ແລະສ້າງ ຄວາມເສັຽຫາຍ ຫລືບໍ່ກໍທຳລາຍເຮືອນ ອີກປະມານ 10 ພັນຫລັງ ເຈົ້າໜ້າທີ່ ອິນໂດເນເຊັຽ ກ່າວວ່າ ການກວດສອບ ທາງພັນທຸກັມໄດ້ພິສູດໃຫ້ເຫັນວ່າ ຜູ້ຊາຍ ທີ່ຖືກຂ້າຕາຍ ໃນລະຫວ່າງການບຸກ ເຂົ້າໄປກວດຄົ້ນຂອງຕຳຣວດ ເມື່ອສັບປະດາແລ້ວນີ້ ບໍ່ແມ່ນ ນັກວາງແຜນ ກໍ່ການຮ້າຍ ນາຍ NOORDINMOHAMMED TOP ທ່ານ EDDY SAPARWOKO ເຈົ້າໜ້າທີ່ ຕຳຣວດແຫ່ງຊາດຂອງອິນໂດເນເຊັຽ ກ່າວໃນວັນພຸດ ມື້ນີ້ວ່າ ສົບຂອງຜູ້ຊາຍທີ່ຕາຍໄດ້ຖືກສົ່ງໄປໃຫ້ ເຈົ້າໜ້າທີ່ ສັນນະສູດສົບ ເພື່ອຢາກຮູ້ວ່າ ຜູ້ກ່ຽວເປັນໃຜແທ້ຫລັງຈາກຕຳຣວດ ໄດ້ບຸກເຂົ້າໄປ ໃນເຮືອນຫຼັງນຶ່ງ ຢູ່ໃນເຂດພາກກາງ ຂອງເກາະ JAVAທີ່ຖືກໃຊ້ເປັນ ບ່ອນຫລົບລີ້ ຂອງພວກມຸສລິມ ຫົວຮຸນແຮງ ນາຍ NOORDINແມ່ນເປົ້າໝາຍ ໃນການບຸກເຂົ້າໄປ ກວດຄົ້ນຄັ້ງນີ້ ຕຳຣວດເວົ້າວ່າເຂົາເຈົ້າໄດ້ພິສູດວ່າ ຜູ້ຕ້ອງສົງສັຍ ທີ່ໄດ້ເສັຽຊີວິດແມ່ນຜູ້ຊາຍທີ່ມີຊື່ວ່າ ນາຍ IBROHIM ຫລັງຈາກໄດ້ ປຽບທຽບ ອົງປະກອບທາງພັນທຸກັມ ຂອງຜູ້ຊາຍ ທີ່ເສັຽຊີວິດ ກັບຂອງຄອບຄົວລາວ ການຕັດສິນໃຈ ຂອງຣັຖບານ ທະຫານມຽນມາ ທີ່ຈະສືບຕໍ່ ກັກບໍຣິເວນທ່ານນາງ ອອງຊານ ຊູຈີ ຜູ້ນຳພັກຝ່າຍຄ້ານ ຂອງມຽນມາ ຕື່ມອີກ ເປັນເວລາ 1 ປີ ກັບ6 ເດືອນນັ້ນ ໄດ້ຖືກຕຳໜິ ຕິຕຽນຢ່າງແຮງ ຈາກພວກຜູ້ນຳ ຂອງໂລກ ສານແຫ່ງນຶ່ງຂອງມຽນມາ ໄດ້ຕັດສິນໂທດ ທ່ານນາງ ອອງຊານ ຊູຈີ ຜູ້ທີ່ເຄີຍ ໄດ້ຮັບ ລາງວັນໂນແບລຂແນງສັນຕິພາບ ໃນວັນອັງຄານວານນີ້ ຍ້ອນໄດ້ລະເມີດ ເງື່ອນໄຂກ່ຽວກັບການກັກບໍຣິເວນ ລຸນຫລັງເຫດການ ທີ່ພົວພັນກັບ ຜູ້ຊາຍຊາວອະເມຣິກັນຄົນນຶ່ງໄດ້ລອຍນ້ຳ ໄປເຮືອນຂອງ ທ່ານນາງ ທີ່ຕັ້ງຢູ່ແຄມບຶງໂດຍ ບໍ່ໄດ້ຮັບການເຊື້ອເຊີນໃນເດືອນພຶສະພາ ຜ່ານມາ ປະທານາທິບໍດີ ສະຫະຣັດ ທ່ານ BARACK OBAMA ກ່າວວ່າການຕັດສິນໂທດ ທີ່ວ່ານີ້ ແມ່ນເປັນການລະເມີດ ຕໍ່ຫລັກການສາກົນວ່າດ້ວຍສິດທິມະນຸດ ສ່ວນນາຍົກ ຣັຖມຸນຕຣີອັງກິດ ທ່ານ GORDON BROWNເອີ້ນການຕັດສິນ ຂອງມຽນມາວ່າ ໂຫດຮ້າຍ ແລະປະທານາທິບໍດີຝຣັ່ງ ທ່ານ NICOLASSARKOZY ເວົ້າວ່າ ມັນເປັນ ການຕັດສິນ ທີ່ບໍ່ຍຸຕິທັມ ແລະບໍ່ມີ ຄວາມເປັນທັມ ທີ່ປະເທດຈີນ ຄະນະໄອຍະການ ໄດ້ທຳການຈັບກຸມ ຢ່າງເປັນທາງການພະນັກງານ 4 ຄົນ ຂອງບໍຣິສັດບໍ່ແຮ່ ອັງກິດ-ອອສເຕຣເລັຽ RIO TINTO ໃນຂໍ້ຫາລະເມີດຄວາມລັບ ໃນການຄ້າຂາຍ ແລະໃຫ້ເງິນສິນບົນ ອົງການຂ່າວຊິນຫວາຂອງທາງການຈີນ ກ່າວວ່າ ການສືບສວນ ໃນຂັ້ນຕົ້ນ ສະແດງໃຫ້ເຫັນວ່າ ພະນັກງານທັງ 4ຂອງບໍຣິສັດດັ່ງກ່າວ ໄດ້ຮັບຂໍ້ມູນລັບ ທາງດ້ານການຄ້າ ກ່ຽວກັບອຸສາຫະກັມເຫລັກກ້າ ແລະແຮ່ເຫລັກ ຂອງຈີນ ໂດຍ ຜ່ານທາງທີ່ ອົງການຂ່າວເອີ້ນວ່າວິທີການ ທີ່ບໍ່ເໝາະສົມ ພະນັກງານ 4 ຄົນ ຂອງບໍຣິສັດ RIO TINTOທີ່ເປັນຄົນຈີນ 3 ຄົນ ແລະຄົນອອສເຕຣເລັຽ ຜູ້ນຶ່ງນັ້ນ ໄດ້ຖືກຈັບເມື່ອນຶ່ງເດືອນກ່ອນ ທີ່ນະຄອນຊຽງໄຮ້ ຄະດີນີ້ ໄດ້ເຮັດໃຫ້ ຄວາມສັມພັນລະຫວ່າງອອສເຕຣເລັຽ ແລະຈີນ ຊຶ່ງເປັນຄູ່ການຄ້າ ສຳຄັນນັ້ນ ຊຸດໂຊມລົງ ບໍຣິສັດRIO TINTO ໄດ້ປະຕິເສດວ່າ ຕົນບໍ່ໄດ້ ກະທຳຫຍັງຜິດ ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARYCLINTON ກຳລັງຢູ່ທີ່ ປະເທດໄນຈີເຣັຽ ບ່ອນທີ່ຄາດກັນວ່າ ທ່ານນາງຈະກ່າວຊຸກຍູ້ການປົກຄອງທີ່ດີ ແລະການຕໍ່ຕ້ານ ການສໍ້ຣາດບັງຫລວງ ທ່ານນາງ CLINTONໄດ້ເດີີນທາງ ໄປເຖິງນະຄອນຫລວງ ABUJA ໃນຕອນແລງ ຂອງມື້ວານນີ້ຊຶ່ງເປັນບ່ອນຢຸດແວ່ ບ່ອນທີ 5 ໃນການຢ້ຽມຢາມ 7 ປະເທດ ໃນອາຟຣິກາ ທ່ານນາງ ໄດ້ພົບປະ ກັບຣັຖມຸນຕຣີ ການຕ່າງປະເທດ ໄນຈີເຣັຽ ທ່ານ OJO MADUEKWEແລະມີກຳນົດ ທີ່ຈະພົບປະ ກັບປະທານາທິບໍດີ ໄນຈີເຣັຽ ທ່ານ UMARU YAR’ADUAໃນວັນພຸດມື້ນີ້ ໃນມື້ວານນີ້ ທ່ານນາງ CLINTON ໄດ້ເດີນທາງ ໄປຍັງພາກຕາເວັນອອກ ຂອງສາທາຣະນະຣັດ ປະຊາທິປະໄຕ ຄອງໂກ ຊື່ງຢູ່ທີ່ນັ້ນທ່ານນາງໄດ້ທວງໃຫ້ ຍຸຕິການຂົ່ມຂືນ ທີ່ມີຢູ່ຢ່າງແຜ່ກວ້າງ ແລະການໂຈມຕີຕໍ່ພວກແມ່ຍິງ ຢູ່ໃນຂົງເຂດ ນອກນັ້ນ ທ່ານນາງ CLINTON ຍັງໄດ້ພົບປະກັບປະທານາທິບໍດີ ຄອງໂກ ທ່ານ JOSEPH KABILA ທີ່ເມືອງ GOMA ເມືອງເອກຂອງແຂວງກີວູເໜືອ ຊຶ່ງເປັນແຂວງ ທີ່ມີຄວາມຫລໍ່ແຫລມ ຂອງຄອງໂກນັ້ນ ທະຫານມາຣີນ ອະເມຣິກັນ 400 ຄົນ ແລະທະຫານ ອັຟການິສຖານ ອີກ 1ຮ້ອຍຄົນ ໄດ້ບຸກເຂົ້າໄປ ໃນເຂດພາກໃຕ້ ອັຟການິສຖານ ທີ່ຢູ່ພາຍໃຕ້ການຄວບຄຸມ ຂອງພວກທາລີບານ ໃນວັນພຸດມື້ນີ້ ອັນເປັນພາກສ່ວນນຶ່ງໃນການປະຕິບັດງານໃໝ່ ທີ່ແນໃສ່ ເພື່ອເຂົ້າຄວບຄຸມ ບໍຣິເວນດັ່ງກ່າວ ກ່ອນຈະມີການເລືອກຕັ້ງ ປະທານາທິບໍດີ ໃນອາທິດໜ້າ ເຈົ້າໜ້າທີ່ ທະຫານສະຫະຣັດບໍ່ໄດ້ແຈ້ງໃຫ້ຊາບ ກ່ຽວກັບ ການບາດເຈັບລົ້ມຕາຍ ຂອງພວກທະຫານ ພວກຫົວຮຸນແຮງທາລີບານ ຢູ່ໃນເຂດດັ່ງກ່າວ ປະກາດວ່າ ຕົນຈະຣົບກວນ ການເລືອກຕັ້ງ ປະທານາທິບໍດີໃນວັນທີ 20 ສິງຫາ ດ້ວຍການໂຈມຕີ ໜ່ວຍປ່ອນບັດ ແຫ່ງຕ່າງໆ ແລະຂົ່ມຂູ່ຕໍ່ພວກທີ່ຈະໄປປ່ອນບັດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ